**Օլեգ Գեորգիևիչ Կոնոնով** (ռուս.՝ Олег Георгиевич Кононов, մարտի 23, 1966(1966-03-23), Կուրսկ, ՌԽՖՍՀ, ԽՍՀՄ), խորրհրդային, բելառուս և ռուս ֆուտբոլիստ (պաշտպան և կիսապաշտպան), ֆուտբոլային մարզիչ։ 2018 թվականի նոյեմբերին դարձել է «Սպարտակ» ակումբի գլխավոր մարզիչ։

Կենսագրություն
--------------

### Ակումբային Կարիերա

Ավարտել է Սմոլենսկի ֆիզիկական կուլտուրայի ակադեմիայի սպորտի և տուրիզմի բաժինը։ Սկսել է խաղալ ԽՍՀՄ առաջին լիգայի՝ «Իսկրա» ակումբի երկրորդ կազմում (Սմոլենսկ)։ Հետագայում Մոգիլյովի «Դնեպր» ակումբի կազմում հանդես է եկել ԽՍՀՄ երկրորդ լիգայում։ 1989 թվականի մրցաշրջանի մի մասն անցկացրել է Վորոշիլովգրադի «Զարյա» ակումբի կազմում։ 1989-1992 թվականներին խաղացել է Բելառուսի ԿԻՄ ակումբում (Վիտեբսկ)։

1992-1993 թվականներին խաղացել է Գերմանիայի «Ֆրայբերգ» թիմում։ 1994 թվականին նորից խաղացել է Վիտեբսկի թիմում։

1994/95 ձմեռային միջմրցաշրջանում տեղափոխվել է լեհական «Ռուխ» ակումբ (Խոժուվ)՝ դառնալով առաջին օտարերկրացին այդ թիմի պատմության մեջ։ Բայց այնտեղ անցկացրել է ընդամենը 3 խաղ Լեհաստանի առաջնությունում, և մրցաշրջանի արդյունքում «Ռուխ» ակումբ դուրս է մնացել բարձրագույն դիվիզիոնից։ Կոնոնովը վերադարձել է Բելառուս՝ միանալով Նավապոլացկի «Նաֆթան» ակումբին։ Իր խաղային կարիերան ավարտել է Մինսկի «Տորպեդո» ակումբի կազմում։

### Մարզչական կարիերա

Մարզչական կարիերան սկսել է «Տորպեդո» ակումբի կազմում։ Եղել է Անատոլի Յուրևիչի օգնականը․ նրանք միասին աշխատել են Մինսկի «Լոկոմոտիվ» ակումբում և Զապորոժիեի «Մետալուրգ» ակումբում (2003/04 մրցաշրջանի երկրորդ կես)։ 2005-2008 թվականներին ղեկավարել է Տիրասպոլի «Շերիֆ» պատանեկան ակադեմիան և եղել է թիմի մարզիչներից մեկը։ Այդ ընթացքում «Շերիֆ» ակումբը 4 անգամ անընդմեջ հաղթել է Մոլդավայի առաջնությունում, ինչպես նաև նվաճել է Մոլդավայի գավաթը և Սուպերգավաթը։

2008 թվականի մայիսի վերջին Օլեգ Կոնոնովը պայմանագիր է կնքել ուկրաինական «Կարպատներ» ակումբի հետ»՝ փոխարինելով Վալերի Յարեմչենկոյին։ 2009/10 մրցաշրջանում ակումբի հետ զբաղեցրել է հինգերորդ տեղը Ուկրաինայի առաջնությունում, ապա ակումբին հասցրել մինչև ՈՒԵՖԱ Եվրոպայի լիգայի 2011/12 մրցաշրջանի խմբային փուլ։ 2011 թվականին UA-Футбол ամսագրի ընթերցողների հարցումներով զբաղեցրել է երրորդ տեղը 2010 թվականի Ուկրաինայի լավագույն մարզիչ և Բացահայտում անվանակարգերում։ Լվովի ակումբի հետ հաղթել է նաև Copa del Sol երկրորդ խաղարկությունում։ Ուկրաինայի առաջնության 2010/11 մրցաշրջանում Օլեգ Կոնոնովը Լվովի ակումբին երկրորդ անգամ հասցրել մինչև եվրոգավաթի խաղարկություն։

2011 թվականի մայիսի 7-ին՝ Լվովի քաղաքային խորհրդի հանդիսավոր նիստի ժամանակ, Օլեգ Կոնոնովը պարգևատրվել է Սուրբ Յուրիի շքանշանով «Լվովում սպորտի զարգացման գործում ունեցած նշանակալի ձեռքբերումների համար»։

2011 թվականի հոկտեմբերի 18-ին Օլեգ Կոնոնովը հեռացել է «Կարպատների» գլխավոր մարզչի պաշտոնից։ 2012 թվականի հունիս 12-ին նշանակվել է «Սևաստոպոլ» ակումբի գլխավոր մարզչի պաշտոնում։ Նրա գլխավորությամբ թիմը ժամկետից շուտ՝ մրցաշրջանի ավարտից չորս տուր առաջ, հաղթել է առաջին դիվիզիոնի մրցաշարում և ստացել Պրեմիեր լիգայի ուղեգիր։

2013 թվականի օգոստոսի 11-ին Օլեգ Կոնոնովն զբաղեցրել է «Կրասնոդար ակումբի գլխավոր մարզիչի պաշտոնը՝ կնքելով եռամյա պայմանագիր։ Նոյեմբերի կեսերին Կոնոնովն ստացել է Ռուսաստանի քաղաքացիություն։ Դրա շնորհիվ ակումբն ազատվել է օտարերկրացի գլխավոր մարզչի համար 5 մլն ռուբլի հարկ վճարելու պարտավորությունից։ Կոնոնովի գլխավորութմամբ անցկացրած առաջին մրցաշրջանում «Կրասնոդարն» իր պատմության մեջ առաջին անգամ անցել է Եվրոգավաթի խաղարկություն և մասնակցել Ռուսաստանի գավաթի խաղարկության եզրափակչին, իսկ մեկ տարի «ցուլերն» զբաղեցրել են երրորդ տեղը Պրեմիեր լիգայում՝ վաստակելով առաջին մեդալներն պատմության մեջ։ 2016 թվականի սեպտեմբերի 13-ին հայտնի է դարձել Կոնոնովի՝ գլխավոր մարզչի պաշտոնից հեռանալու մասին։

2017 թվականի մայիսի 22-ին զբաղեցրել է «Ախմատ» ակումբի գլխավոր մարզչի պաշտոնը։ Հոկտեմբերի 30-ին՝ 15-րդ տուրի խաղից հետո, դիում է ներկայացրել իրեն պաշտոնից ազատելու խնդրանքով։

2018 թվականի հունիսի 1-ին նշանակվել է Տուլայի «Արսենալ» ակումբի գլխավոր մարզիչ, սակայն այդ պաշտոնում անցկացրել է միայն առաջնության առաջին շրջանը, որի արդյունքում «Արսենալն» զբաղեցրել է 11-րդ տեղը։

2018 թվականի նոյեմբերի 12-ին նշանակվել է մոսկովյան «Սպարտակ» ակումբի գլխավոր մարզիչ։

Մարզչական վիճակագրություն
-------------------------

| Ակումբ | Երկիր | Աշխատանքի սկիզբ | Աշխատանքի ավարտ | Ընդհանուր |
| --- | --- | --- | --- | --- |
| Խ | Հ | Ո | Պ | Հ % |
| Կարպատներ | Ուկրաինա | 25 մայիսի, 2008 | 18 հոկտեմբերի, 2011 | 103 | 34 | 36 | 33 | 33,00 |
| Սևաստոպոլ | Ուկրաինա | 12 հունիսի, 2012 | 11 օգոստոսի, 2013 | 34 | 22 | 8 | 4 | 64,70 |
| Կրասնոդար | Ռուսաստան | 11 օգոստոսի, 2013 | 13 սեպտեմբերի, 2016 | 130 | 71 | 30 | 29 | 54,61 |
| Ախմատ | Ռուսաստան | 22 մայիսի, 2017 | 30 հոկտեմբերի, 2017 | 16 | 5 | 3 | 8 | 31,25 |
| Արսենալ | Ռուսաստան | 1 հունիսի, 2018 | 9 նոյեմբերի, 2018 | 16 | 6 | 5 | 5 | 37,50 |
| Սպարտակ | Ռուսաստան | 12 նոյեմբերի, 2018 | մ.հ. | 6 | 3 | 1 | 2 | 50 |
| Ընդհանուր | 305 | 141 | 83 | 81 | 46,22 |

*2018 թվականի դեկտեմբերի 13-ի դրությամբ*

Մարզչական ձեռքբերումներ
-----------------------

*Կարպատներ*
* Կոպա դել Սոլի դափնեկիր – 2011

**Սևաստոպոլ**

* Ուկրաինայի առաջին լիգայի հաղթող – 2012/13

Կրասնոդար
* Ռուսաստանի առաջնության բրոնզե մրցանակակիր – 2014/15
* Ռուսաստանի գավաթի խաղարկության եզրափակչի մասնակից – 2013/14

Անձնական ձեռքբերումներ
----------------------

* ՌԴՊԼ 2014/15 մրցաշրջանի լավագույն մարզիչ երկրպագուների կարծիքով

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  90minut.pl (польск.) — 2003.
2. ↑  Олег Кононов: «Я не представитель белорусской школы. Я много лет там жил и играл, но я россиянин»
3. ↑  Ruch Chorzów — Byli gracze(չաշխատող հղում)
4. ↑  «Лига чемпионов УЕФА 2008/09». Արխիվացված է օրիգինալից 2008 թ․ օգոստոսի 4-ին. Վերցված է 2009 թ․ մայիսի 13-ին.
5. ↑  «Олег Кононов — новий головний тренер львівських «Карпат»». Արխիվացված է օրիգինալից 2011 թ․ փետրվարի 4-ին. Վերցված է 2009 թ․ մայիսի 13-ին.
6. ↑  «Главным тренером ФК «Краснодар» стал Олег Кононов». Արխիվացված է օրիգինալից 2013 թ․ հոկտեմբերի 6-ին. Վերցված է 2019 թ․ ապրիլի 9-ին.
7. ↑  Сергей Галицкий: «Кононов будет назначен главным тренером»
8. ↑  Олег Кононов: «Рад, что вернул российское гражданство»
9. ↑  «Краснодар» объявил об уходе Кононова, и. о. главного тренера назначен Шалимов — Чемпионат.com
10. ↑  «Олег Кононов — главный тренер «Терека»». Արխիվացված է օրիգինալից 2017 թ․ հունիսի 6-ին. Վերցված է 2019 թ․ ապրիլի 9-ին.
11. ↑  «Ахмат» принял отставку Кононова и назначил и. о. главного тренера
12. ↑  Кононов — новый главный тренер «Арсенала»
13. ↑  Олег Кононов — главный тренер «Спартака»

Արտաքին հղումներ
----------------

* Олег Кононов. Пресс-портрет // RuNews24.ru
* Ֆուտբոլիստի էջը Premierliga.ru կայքում
* Ֆուտբոլիստի էջը Spartak.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · FootballDatabase.eu · FootballFacts.ru · Soccerbase (մարզիչ) · Soccerway · Sportbox.ru · playmarkerstats.com (մարզիչ) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՌՊԼ (համագործող) |

 |